Din păcate, nu am urmărit cum se cuvine aparițiile din 2017 (de altfel, rubrica mea de carte va fi secondată de aici încolo de încă una realizată alternativ de Bogdan-Alexandru Stănescu, Cosmin Ciotloș, Șerban Axinte și Ionuț Iamandi, fiecare ocupîndu-se de cîte un gen); țin totuși să remarc colecția „Vorpal“ coordonată de Svetlana Cârstean la Nemira, precum și editurile Charmides, Cartier, Tracus Arte, Casa de Editură Max Blecher și Casa de pariuri literare, care publică cam toată poezia română contemporană.